TPOLY เดินหน้าชิงงานใหม่ต่อเนื่องตุน backlog แตะ 6 พันลบ.ดันผลงานโตแกร่ง
TPOLY เดินหน้าชิงงานรัฐ-เอกชนต่อเนื่อง ตุน backlog แตะ 6 พันลบ. คาดทยอยรับรู้รายได้ปีนี้ 4 พันลบ. มั่นใจผลักดันผลงานโตแกร่ง
TPOLY เดินหน้าชิงงานรัฐ-เอกชนต่อเนื่อง ตุน backlog แตะ 6 พันลบ. คาดทยอยรับรู้รายได้ปีนี้ 4 พันลบ. มั่นใจผลักดันผลงานโตแกร่ง
28 พ.ย. 2562

นายปฐมพล สาวทรัพย์ ประธานเจ้าหน้าที่บริหาร และกรรมการผู้จัดการใหญ่ บริษัท ไทยโพลีคอนส์ จำกัด (มหาชน) หรือ TPOLY เปิดเผยว่า บริษัทฯ ชนะการประกวดราคางานก่อสร้างโครงการอาคารสถาบันไอโอที เพื่อพัฒนาอุตสาหกรรมดิจิทัลแห่งอนาคต (อาคารนวัตกรรม loT 2) มูลค่าโครงการ 1,145 ล้านบาท ซึ่งเป็นโครงการของสำนักงานส่งเสริมเศรษฐกิจดิจิทัล และโครงการดังกล่าวทำให้บริษัทฯ มีงานในมือรอรับรู้รายได้ (backlog) เพิ่มขึ้น และมั่นใจว่าจะช่วยสนับสนุนผลการดำเนินงานเติบโตได้ดีในอนาคต
“ในช่วงโค้งสุดท้ายของปีนี้ บริษัทฯ ยังคงเดินหน้าเข้าประมูลงานโครงการใหม่ ๆ อย่างต่อเนื่อง ทั้งในส่วนของภาครัฐ และเอกชน ซึ่งปัจจุบันบริษัทฯ มีงานในมือรอรับรู้รายได้แล้วประมาณ 6,000 ล้านบาท คาดว่าจะสามารถรับรู้ในปีนี้ประมาณ 4,000 ล้านบาท ซึ่งมั่นใจผลักดันให้เติบโตอย่างแข็งแกร่ง”